钦定古今图书集成/理学汇编/字学典/第088卷 > 岳正类博槁 > 《论书》
## 钦定古今图书集成/理学汇编/字学典/第088卷 > 岳正类博槁 > 《论书》

书家以永字八法该诸字之法。予谓八法本于四法，
四法本于一法，即太极分而为两仪四象八卦六十
四爻之义。故侧者，太极也。勒者，引而伸之也。努者，勒
之竖也。侧分而为趯，勒分而为啄、为策，努分而为掠、
为磔，努从而勒衡，策左而啄右，掠倚而磔偃，知此则
知笔矣